정조 20년
八道儒生京畿道進士蔡弘臣宋道鼎李東洙幼學朴師喆宋徹圭朴春煥進士李普漢趙學春幼學權瑞應進士洪樂膺李光憲幼學宋翼圭金憲淳李度明南駿聲沈能秀金在源進士金鐮幼學尹大東李羲年兪平柱徐有恂閔毅顯金載鳴李亨百徐行順朴植徐處文尹啓泰進士李金匡炅李躋賢幼學沈源祖沈憲祖進士沈鍒李述明金厚淵幼學朴基宏朴應鉉進士洪秉淵幼學李如淵進士韓象洪沈榮鎭梁性默宋碩寬李光顯金碩鉉李得祚尹在復申洸河申百祿尹舜欽李光輔尹行慶李復性兪益柱兪晦根李東延幼學李端祐徐台輔尹庠基李益會沈裕魚在琬李樂淵徐有實徐有度閔致傅李亨在趙鍾淳趙儒載徐有敬崔大榮金在恒金光岳金在興進士金啓河宋文晦幼學朴齊顯朴齊華宋文重宋文絅李儒準沈翰之吳泰元朴宗普具命益具命龍進士權燁幼學李永復李敦秀吳益秀申厚祿許源尹鼎烈李彦成趙鎭玉進士兪孟柱幼學黃喆彦朴宗復進士李義實幼學李義樂進士李秉浚幼學成進默南道孫沈樂賢進士李鍾祜幼學朴在淵沈鐻李元坤申大元鄭基方進士李星源幼學安聖瞻安翊良李鍾安進士李後秀金魯聸崔秀俊幼學李運重李珽李秉縕李愚在黃䆃金憲淳李秉祜進士李在修幼學南薰崔乃和柳訸李度敏李憲百進士李羲斗幼學李羲平李羲準李羲肇鄭淳弘鄭淳永進士尹鵬逵幼學尹雲逵李羲玄沈省之黃䅘尹銖兪星柱兪茂煥申紹沈樂游柳謨柳謙朴賢壽柳瑗申在奎李奎源徐相祿李箕一金在新兪紳煥兪舃煥金鐄金鑛洪萬燮洪百燮朴應鉉李如淵李其淵李或淵李憲五尹稷全光鼎魚在瓚張灝申澓李學葵金德允金世忠金載成徐有幹黃仁泰沈濯李晦淵徐有民金善根宋男圭金文根趙莘材李箕樂李基憲尹昄金頤淳南養來金履宲尹弼大尹顯大吳彦先尹昇大李敎憲李在憲李穆源金振鐸金有根李一容張錫朋申在植趙鉉重閔百顯李日憲李基廷崔亨憲柳傳李熙東進士金炳翼南永來幼學尹行琦趙濂元範鎭元命圭元命祥金觀淳徐有朋南駿慶南升來吳俊誠徐有基吳俊李濟應李箕采朱重晦沈鎔沈鑄權度應趙沁趙瀞柳本學柳本芸趙在翼朴泓源吳徵常吳敏常忠淸道幼學沈述之沈緯之鄭益煥閔百裕進士韓師獻洪履黿幼學姜毅煥李載焜李膺福鄭在升鄭在豐李哲中李師中金鍾喆金鍾仁金履煥李元梅卞晦中卞浩養李英培宋弼煥鄭在文金亨珏金亨道洪善容進士李義宲幼學宋載顯宋載天宋煥祖宋煥斗宋煥義宋煥龍宋煥鳳進士宋賀相李度明幼學宋欽時宋欽詩宋復圭宋煥宅朴柱煥朴漢純朴漢璧朴光五朴綮煥朴柔煥朴漢耉朴漢稭朴載坤朴載恒李雨載鄭漢維郭應垕安宗文韓若弘鄭遂登進士申大集愼命天鄭奎漢幼學申漴崔鍾純洪履度李允載吳重舜閔百綱吳喆祚朴璉尹膺東趙顯世朴相成柳沁尹光烈金載彦李彦佑盧欽德李普亨鄭晉欽林命楫任時孝崔宗垈李文白李一運朴長謐朴淵德進士林翰儒李顯文魚用升幼學金元鎭李台源金安燮李金亨鎭池鼎三鄭一淵鄭至尹李錫衡金相臣李顯秀趙德履權志淳趙宗仁進士李日煒幼學鄭在衡進士成致商幼學韓帥舜李師淳李載完李復元朴麟煥尹覃厚許翰鄭觀海李瓊鄭德海李張錫祉李宅麟李琚鄭述之張泓鄭亨之張涉趙師義李珣姜在進金彝中張遠光張彦緝辛宅宣辛興齡金汝光金汝亨延德孝延師錫趙邦鎭蔡得泗延濟遠張仁浹楊漢祚進士辛之洛幼學洪柱宬李拓祚辛尙杓李東尹黃宰李玄述李濟岳金漢誠李景訥李恒瑞尹錫采尹章煥李慶弼李運昌金時集吳達五韓相良吳載坤吳光胤鄭學彬吳斗運吳弘運鄭宅彬金光澤金重九吳相天黃橏朴履裕鄭昌業趙漸逵洪柱國尹僖李宗師朴良愼洪文煥黃道根李必赫李羲烈李堯弼李有根尹景喆南浹李東金守鎭金聖讓李在元李赫遠金聲殷金聲七鄭履中李度成李宜俊趙斗鉉金洛宗田漢昌李忠謙李錫九趙岋李東赫呂善默李啓運朴煥趙崑李錫章金養洙呂光燁李儒光趙麟泰李錫命李時喆宋國相朴斗漢鄭宅煥李儒洪洪述行金景烈韓榮世趙鎭守兪貞柱金錫輝吳鼎夏吳泰運宋經源李暹源韓相說李寅秀宋致源李泓源吳必延金宅彬宋百相李天源金在學禹範天吳必博李載顯李日載吳必寅李陽源吳亨道李興敎韓光潝朴景欽兪墪李䎘李度城金載興李溟李箕述尹遂永金錫尹亨輔鄭有良鄭遂成朴天淳李興悌曺允若洪述殷朴良漢李尙模李瀷韓光溥閔思迪趙學源洪述周鄭遂泰朴晉淳李遠鎭李良天李光韶李遠來李亨復李得垕李漢甲朴來駿李鍾禮全羅道進士林龜鎭閔世基裵曄鄭桓吳光裕羅景祚幼學吳碩源柳星三崔宗燁高時德高廷麟高一喬進士朴重源朴宗漢閔思寬幼學洪翼榮林晉遠鄭大運進士閔喆儒幼學李鎭夏金德麗金相祿李宗道廉宗翰梁錫耉進士李琳李之德奇學敬幼學金得賢崔容肅柳在淵李之坤鄭東運尹東郁金利濟朴永源李性欽曺光彬金哲瑞愼處中李東昇柳楫白春榮金相一朴時榮安宗億徐景初林之桂許植李之淵韓思良洪啓東趙德輝慶尙道幼學金德秀成晦烈尹昌觀成最烈申德增進士金濟默幼學成兢烈金濟仁成鼎烈進士申漢圖幼學金有恒成曾烈金魯鐸曺文榮進士申紹陽安寵申先協姜始煥幼學鄭穡曺國明李觀峻金有章鄭履周進士金益顯姜守睦幼學成鍾烈李齊鳳蔡羲轍進士柳光培幼學李大奎成伯烈崔山厚成三烈金德亨曺文極進士金樂恒金思鉉幼學成丙烈鄭馥成在睦金德鼎成在忠進士金勉恒金幼學李基一李基豐姜桓孟鎭泰成殷柱金恒俊張柱國朴天翼尹守采江原道進士李國著李國荇李禎彬申晉元幼學元永龜元永熙元在鎭元冕鎭進士河瑞復權漢玉幼學韓復元韓貞元蔡濟大洪基洛金寶鉉進士朴敦耉崔英弼幼學辛億寧辛性復祥舜溥姜在興姜柱九姜在元姜在亨姜在璜元在熙元啓鎭元華鎭姜以煥金相基金在和朴文玉黃慶一鄭光默金履兌具璜李玄成尹之聃金守文金世文徐景修宋聲玉朴履信柳成漢李慶億朴壽良魯尙禧姜台絢金檀蔡光國黃海道進士申吉顯李壽崗李貞濟趙匡修李英源李羲之李默幼學申惺進士金希靖幼學金和鍾金義鍾金禮鍾金光參金光台進士趙夢寅丁德奎幼學金光壁金載肅金載穆金載鼎申光迪申光晦申光德申光和安有恒金重恪李志謙愼處東進士崔檃崔榮朴鼎休幼學申在德申在大申在遠申在達鄭知齡崔命鳳張麟極金翼臣金處祥趙鳳履鄭知年金昌福金宗道進士李載陽李海心幼學金宗德李載恒平安道幼學趙德履文尙一進士朴正恪吳致權洪亮祖朴泳盧思赫姜日瑞幼學文養老朴思默鄭亮翰李長燁進士宋鼎夏李宗謙幼學白志淡白宗藩朴處佶朴正廉李漢雲金衡商進士張受敎幼學金景亮宋載欽金尙玉金大鍊金德祐朴師圭承欽祚李益顯張再俊劉之義尹天佑金慶中邊蓍喆金允玉進士金命海幼學洪璋吳大權吳命良朴龍球金觀大進士李陽馥承師默桂勖李成運幼學鄭弘履金顯泰方時復盧格任弘迪卓日游玄鳳齡咸鏡道幼學金彦博李敬民吳鎭斗進士朴潭姜昌輔韓性淳幼學朴新顯朴命壁趙命夔金履玉進士尹衡五幼學韓範成韓學海金漢相金寅澤進士文山奎幼學朱鎭容魏魯喆韓弘瓚韓若霖陳近姜一佐金相玉進士金履收金性有幼學李挺唐金若溶姜錫濟姜鷹周李秉默金載聖進士廉聖老韓範錫李燮車受謙幼學沈若祖鄭信源金文祐安德俊李慶鶴兪漢俊鄭再慶崔達壽趙光瑞進士朱重祿姜鳳周林義謙幼學李春榮林之璞任文祐朴恒壽等疏曰伏以師之所尊卽道之所存而三代以前師道在上三代以後師道在下此堯舜以來孔孟程朱道統相傳之訣而自朱子沒吾道始東文忠公鄭夢周首闡洛閩之學上溯洙泗之源而有若文敬公臣金宏弼文獻公臣鄭汝昌文正公臣趙光祖文元公臣李彦迪文純公臣李滉文成公臣李珥文簡公臣成渾文元公臣金長生文正公臣宋時烈文正公臣宋浚吉諸賢相繼而出或直接眞源嫡承正脈或德隣不孤羽翼吾道以爲元氣於國家模範於斯文其淵源門路之正同得千聖旨訣而炳師敎於當時壽道脈於來世者將撑宇亘宙歷萬世而不可易也此朝家所以共躋夫子之廟以盡尊師之禮而惟趙文正之時有文靖公臣金麟厚李文成之門有文烈公臣趙憲金文元之家有文敬公臣金集其倡明道學扶植世敎之功實無間於鄭文忠以下諸賢而獨未躋享於聖廡者實爲國家之闕典而何幸我殿下嘗洞觀乎千聖道統之源的諦乎諸賢授受之訣乃於臣等請享兩先正之疏以金文靖道學節義又提敎之至令臣等退與樊隱德之士講明之嗚呼我殿下於三先正道學淵源知之旣至矣信之誠篤矣始於文烈敬而諭之以實合從祀之列又於文靖道學而以有子之似聖人而不與十哲同享爲諭是殿下於三先正從享之擧聖志之非不定矣而特以文敬之父子竝侑爲尤合愼重之端又以文靖之始不升焉示臣等誨責之意也臣等惶愧憫蹙不知措躬於何地而遂乃汲汲然博詢於林下宿德之士採其論而溯其源敢復條對如左惟聖明更加察納焉嗚呼文烈文敬之道德學問造詣淵源已爲仰悉於前疏今不敢更事疊床而謹按文靖公臣金麟厚以明溫粹之姿致謹思明辨之工風神秀朗而人稱淸水芙蓉胸次灑落而宛若沂水庭翠讀書則以大學爲九經之基址窮理則以敬爲一心之主宰表裏無間動靜如一而論人心道心之機則群賢尙或聽瑩而獨見大意辨四端七情之發則文純極其精密而亦多就質自其性命陰陽之妙以至人倫孝悌之實體在一身而本末備具明知達識超乎事物紛糾之表深造厚積進乎正大光明之域而若其洞見道體之原的得聖賢之訣則其詩曰天地中間有二人仲尼元氣紫陽眞可見其平生識趣之大槪而引接後學則如襲春風而覩慶雲也發之吟咏則乃根風雅而參騷選也此亦德性之相關而特其餘事耳蓋其道德之純深學問之高明實與文烈文敬前後一揆而至若危忠姱節卓冠千古淸風高義之震耀百世則文烈之扶春秋一統之義樹綱常萬古之風者可謂同條而共貫矣且其禮學之精審而文元亦嘗以文靖之說多有考證則文敬之紹述家庭之學證成國朝之制者亦可謂一串而貫來矣此金麟厚始終本末之大略可見於宋文正所著碣文而若論其平生踐履之要訣則其曰知行竝進內外交修者乃其自得而自道也臣等亦嘗與聞於先輩緖論粗窺文靖道學出處淸風高節之無與倫比則今於文烈文敬請躋聖廡之疏固當從其世級首陳共請而其不得遽然竝擧者蓋有以矣何則金麟厚從享之請始自聖上臨御之初京外儒士之陳籲於殿下之庭者凡六七遭而皆以金文靖單擧屢蒙優批至於趙憲金集從享之請則尙未及一番警咳於殿下之前而昔在先朝名碩之論館學之疏皆以文烈文敬竝擧而曾未遑於文靖故臣等只遵前輩已行之例有不敢以三先正率意竝擧而今殿下特賜開示反復提諭此實聖德之尤有光焉而斯文之慶莫大於是矣嗚呼文靖道學之純備旣如彼節義之卓越又如彼而我殿下曠世之遇逈出千古乃與文烈文敬之道學事功合爲一體錙銖不差於權衡尺寸不違於規度酌古參今深究默量發之絲綸之間而登諸雲漢之章者若是其炳若丹靑昭如日星則我聖上尊德象賢之功其將峻極于天而列聖朝未遑之擧殆若有待於今日矣猗歟盛矣曷不休哉嗚呼眞儒大賢間世一有而腏食聖廡其禮至重則殿下所以難愼於允兪之際者實出於尊聖廟重邦禮之義而從古以來世値郅隆運啓休明則皇天眷佑群賢輩出或一時而竝生或一門而萃起此固治世之禎祥法家之休慶而朝家所以尊尙而崇報之者亦且不憚其繁而愈多而愈好也然則文敬之趾美賢父實我國家之禎祥而聖廡同配亦爲聖世之美事矣父子俱賢世不常有則父子竝侑於典無稽者誠如聖敎而苟有非常之人則必待以非常之功者卽聖王崇德報功之義也自昔諸賢果有如文元爲父文敬爲子者則安得無竝侑之典而非特父子爲然一門之內上而祖孫下而兄弟果皆賢也則亦可以共配矣苟其道德之純備學問之高明淵源門路之正事業功烈之大果可以腏食聖廡而特以竝侑之典歸之無稽之嫌反使趾美之賢未蒙崇報之恩則豈非聖世之一大欠事而士林之齎咨抑鬱亦當何如哉況其文廟之制夫子在座顔曾後先十哲群賢列侍誾如而廡分東西一左一右則諸先正腏廡侑食者莫非道統相傳師生竝侑而歸重於夫子之廟共躋於夫子之庭也內而父子外而師生其義一也而師生之際旣不以竝侑爲嫌則父子之間亦豈有竝侑之嫌乎是故文敬從享之論已自文元從祀之後儒賢正論翕然齊發因以竝擧於文烈請享之疏厥惟久矣父子竝侑苟爲典禮間一分如何則前昔儒賢豈爲此論而其所承美趾烈乃是不世有之休則父子竝侑亦果爲不世有之典也稽典有無似無可議而今殿下行此不世之典則自可爲後世可稽之典也至於林樊講明之說一如前昔儒賢之論而亦惟曰積誠格天而已臣等無容他說而大抵躋享之擧必從共公之論名臣碩輔之言搢紳章甫之疏如執符契無或矛盾則此所謂百世不易之正論一國大同之公議也今殿下旣以三先正道學允合從祀而猶復靳許更下講明之敎者誠以躋配之典至重且大故特欲博採衆議折衷群言以存愼重之義也臣等於此尤不勝欽仰攢頌之忱臣等是草野韋布之賤耳愚騃顓蒙無所知識而幸而生於禮義文明之域涵濡乎四百年培養之化而慕賢之誠根於秉彝不顧僭猥屢陳微悃今幸我聖上不惟不之爲罪反賜優容特下溫諭至再愈勤臣等聚首惶感不知所裁又況聖批中有曰凡有關於裨補斯文之功者予必欣然樂聞而贊成之於乎我殿下尊德道問之學崇儒右文之治可以上軼三五下邁唐宋而將使堯舜以來孔孟以後師道之在下者燦然復明於世以期天理明而人心正士趨定而邪說熄則顧今三先正從祀之擧亦惟殿下樂聞中事而將贊成之耳固何待於臣等之覶縷而特以愼重之義俯垂講明之敎故臣等粗陳芻蕘之說仰備黈纊之聰伏願殿下更加澄省特賜睿斷亟令先正臣文靖公金麟厚文烈公趙憲文敬公金集躋享聖廡以幸斯文以光聖德焉臣等無任云云省疏具悉從享聖廟如金文靖之道學文章節義器局而不與焉則於斯文何於公論何至於趙文烈非不偉然有難遽議又若金文敬竝侑之無稽前批說之備盡爾等退修學業